text: Grøn koncert i Esbjerg
  26 juli 2012 kl. 14.15
  Dagens solskinsvejr lokkede tusindvis af gæster til Grøn Koncert i Esbjerg.
  Publikum blev lukket ind fra kl. 13, og der var allerede rigtig mange på pladsen, da Burhan G indledte koncerten en times tid senere.
  Koncerten i Esbjerg er den femte i rækken, og arrangørerne venter omkring 20.000 gæster.
  Koncerten varer frem til kl. 21.30 torsdag aften.
  Det er muskelsvindfonden, der arrangerer de grønne koncerter.
  I morgen foregår koncerten i Odense, lørdag i Næstved og rækken af koncerter slutter i København søndag.
  